गुजरात : पटेल आरक्षण आंदोलन के नेता हार्दिक पटेल 9 महीने जेल में बिताने के बाद जमानत पर रिहा  
हार्दिक को अगले छह महीने गुजरात के बाहर बिताने होंगे
राज्य सरकार ने हार्दिक के आवेदन का विरोध नहीं किया
मेहसाणा में मामले की सुनवाई पूरी होने तक हार्दिक नहीं जाएंगे
पाटीदार अनामत आंदोलन समिति के नेता 22-वर्षीय हार्दिक अभी सूरत की लाजपुर जेल में बंद हैं। वह अक्टूबर, 2015 में गिरफ्तार हुए थे। उन्होंने अपने पाटीदार समुदाय के लिए आरक्षण की मांग को लेकर आंदोलन का नेतृत्व किया था। हार्दिक पर पटेलों को ओबीसी आरक्षण की मांग स्वीकार करने के लिए सरकार पर दबाव बनाने के लिए हिंसा भड़काने का आरोप है।